<http://schema.org/articleBody>
"Foto oficialEls jugadors del Bar\u00E7a es van retrobar ahir despr\u00E9s de guanyar la Supercopa per fer-se la fotografia oficial per a la UEFA, en qu\u00E8 ja apareix el t\u00EDtol conquerit dimecres. A les fotografies oficials hi apareixen els 21 futbolistes del primer equip i els jugadors del B Montoya, Dos Santos i Muniesa, juntament amb Josep Guardiola, Tito Vilanova i Juan Carlos Unzu\u00E9. Acte seguit l&amp;#039;equip va fer una lleu sessi\u00F3 preparat\u00F2ria que tindr\u00E0 continu\u00EFtat els pr\u00F2xims dies tot i la vaga.Continua la preparaci\u00F3En un inici, la vaga que l&amp;#039;AFE va convocar per a la primera i la segona jornada de Lliga havia d&amp;#039;impedir tota l&amp;#039;activitat dels futbolistes, inclosos els entrenaments i qualsevol partit, encara que fos amist\u00F3s. Al final, per\u00F2, el sindicat ha acordat que els jugadors no deixin d&amp;#039;exercitar-se mentre duri l&amp;#039;aturada futbol\u00EDstica per no perjudicar la seva preparaci\u00F3 f\u00EDsica. Aix\u00ED doncs, els blaugranes continuaran amb la seva preparaci\u00F3 de cara al partit de divendres que ve a la Supercopa d&amp;#039;Europa davant el Porto.Dilluns, el GamperDe la mateixa manera que els jugadors, finalment, podran entrenar-se, tamb\u00E9 es confirma que dilluns, a dos quarts de nou del vespre, es disputar\u00E0 el tradicional Trofeu Joan Gamper. En aquesta ocasi\u00F3, davant el N\u00E0pols itali\u00E0. Una hora abans, a les 19.30 h, es far\u00E0 la presentaci\u00F3 de l&amp;#039;equip. A m\u00E9s, com que no hi ha Lliga, la disputa del partit es fa especialment interessant, ja que ajudar\u00E0 els jugadors a no perdre el ritme de competici\u00F3, tan necessari per a la disputa de la Supercopa d&amp;#039;Europa, quatre dies despr\u00E9s.La festa dels socisCom \u00E9s tradicional, la junta directiva del club continua amb la intenci\u00F3 de convertir el Trofeu Joan Gamper en una festa per a tots els socis. Ahir el club ultimava els detalls de l&amp;#039;espai de 5.000 m que acollir\u00E0 els socis i penyistes. El Bar\u00E7a Village estar\u00E0 obert entre avui i dilluns entre els accessos 14 i 15 del Camp Nou. Un cop dins, al gran recinte, s&amp;#039;hi trobaran diverses carpes, com l&amp;#039;Espai Social, on hi haur\u00E0 una barra de restaurant, una pantalla de 24 m en qu\u00E8 es projectaran imatges de la temporada i fins i tot un petit camp de futbol per als m\u00E9s esportistes. A m\u00E9s, el club exposar\u00E0 tots els t\u00EDtols aconseguits la temporada passada i tamb\u00E9 oferir\u00E0 al p\u00FAblic la Supercopa d&amp;#039;Espanya.Nom\u00E9s per a socis i penyistesHi ha una limitaci\u00F3 per accedir a la Festa Bar\u00E7a, aix\u00F2 s\u00ED. Cal ser soci o penyista acreditat per al Congr\u00E9s Mundial de Penyes. De totes maneres, cada soci podr\u00E0 portar un acompanyant. Tothom que reuneixi aquestes condicions i vulgui accedir a la zona d&amp;#039;esbarjo que ha preparat el club podr\u00E0 accedir a aquest Bar\u00E7a Village entre les deu del mat\u00ED i les vuit del vespre."^^<http://www.w3.org/2001/XMLSchema#string>
<http://www.arabalears.cat/esports/Lactivitat-no-satura_0_539346105.html>